Gaitana

D’ **Gaitana** (ukràinisch , ìn làtiinischer Schrìft **', bìrgerlig **Hajta-Lurdes Essami*', ukr.: ; * [[29. September|29. Septamber]] [[1979]] z’ [[Kiew]]) ìsch a [[Ukraine|ukràinischa]] [[Popmusik|Popsangera]]. Ìhra Müüsik ìsch àui mìt [[Jazz]]-, [[Funk (Musik)|Funk]]-, [[Soul]]- un Folk-Elemanter gepräägt. Mìt ìhrem Liad *Be My Guest* hàt d’ Gaitana d’ Ukràina biim Eurovision Song Contest 2012 vertratta. Doo ìsch sa àn dr Finààla uff Plàtz 15 ànakumma.

== ìhra Kìndhait un Jugendsjoohra ==
D’ Hajta-Lurdes Essami-n-ìsch ànna 1970 ìn dr ukràinischa Hàuiptschtàdt [[Kiew]] uff d’ Walt kumma. Ìhra Müatter Tatiana Petrova ìsch Ukràinera, ìhr Vàtter Klaver Essami schtàmmt vu dr [[Republik Kongo|Repüblik Kongo]]. Àls Kìnd hàt sa mìt ìhrer Fàmìlia d’ Ukràina fàraloo un ìsch uff [[Brazzaville]] gànga ge laawa — ’s ìsch d’ Haimetschtàdt vun ìhrem Vàtter. Doo ìsch d’ Fàmìlia fìmf Joohra làng blììwa. Ànna 1985 ìsch d’ Essami zamma mìt ìhrer Müatter ìn d’ Ukràina z’ruckkumma. Àm Ààfàng hàt d’ Essami numma [[Französische Sprache|Frànzeesch]] un [[Lingala]] kännt, àwwer noh-n-ìhrem Ruckkehr ìn d’ Ukràina hàt sa Ukràinisch un Rüssisch glarnt. Ìn dr Essami ìhr Vàtter ìsch z’ Brazzaville blììwa, wu-n-’r a Transchportgsällschàft glaita hàt. D’ Essami kännt ìhr Vàtter nìt güat.

Z’ Kiew ìsch d’ Essami ìn a Müüsikschüal gànga. Doo hàt sa glarnt [[Saxophon|Saxofon]] schpììla. Schpeeter hàt sa Wìrtschàftswìssaschàft gschtudiart. Sitter ìhra Jugendsjoohra hàt d’ Essami Tìschtennis gschpììlt un hàt mehrera Medàlia bikumma. Ànna 1991 hàt sa àm Kìnder-Müüsikwättbewarb *Fantasy Lotto Nadiya* mìtgmàcht un ìsch doo uff Plàtz 3 ànakumma. Noh-n-em Wättbewarb hàt sa ìn’ra Kìndergrupp gsunga, wo dr Wolodymyr Bystryakow glaita hàt. Ìn dr [[Sowjetunion]] ìsch d’ R&B-Müüsik nìt verbraita gsìì, àlso hàt d’ Essami ìn ìhra Jugendsjoohra ìn Untergrund-Müüsikklubbs üsslandischa Liader gloost.

== ìhra Müüsikkàrriar ==
Ìhra Müüsikkàrriar hàt d’ Gaitana ànna 2003 mìt ìhrem Debü-Schtüdioàlbum *O tebe* ààgfànga. Ìm Làuif vun ìhrer Kàrriar hàt sa sììwa wittera-n-Àlba veräffentligt: *Slidom za toboyu* (2005), *Kapli dozhdya* (2007), *Kukabarra* (2008), *Taynyye zhelaniya* (2008), *Tolko segodnya* (2010), *Viva, Europe!* (2012) un *Voodooman* (2014). Sa sìngt uff Rüssisch, Ukràinisch un Anglisch. Noh-n-em Àmtsiifiahrung vum [[Barack Obama]] àls US-Presidànt ànna 2009 hàt d’ Gaitana àn’ma Tànzoowa z’ Kiew gsunga, fìr ìhm ehra.

Ìm Janner 2012 ìsch d’ Gaitana gwählt worra, fìr àm Wättbewarb Evrobachennya 2012 mìtmàcha — dàs ìsch d’ ukràinischa Nàzionààlfinààla fìr dr Eurovision Song Contest 2012. Doo hàt sa mìt ìhrem Liad *Be My Guest* dr Wättbewarb gwunna — dr Jury hàt sìe àls Äärschta un s’ ukràinischa Publikum àls Zwaita gwählt. Noh-n-ìhrem Siig ìm Wättbewarb ìsch sa waaga-n-ìhrer Hüütfàrb vun ukràinischa Rachtsextremischta belaidigt worra. Trotzdam hàt sa d’ Ukràina àm Eurovision Song Contest z’ Baku vertratta — doo ìsch sa d’ äärschta afro-ukràinischa Tailnammera gsìì. Àn dr zwaita Hàlbfinààla-n-àm 24. Mai 2012 ìsch sa uff Plàtz 8 ànakumma un hàt sìch àlso fìr d’ Finààla kwàlifiziart. Àn dr Finààla-n-àm 26. Mai ìsch sa mìt 65 Punkta-n-uff Plàtz 15 ànakumma.

== ìhra Diskogràfii ==
=== Àlba ===
*2003 - *О тебе* (Gaitana and Unity) - About You
*2005 - *Слідом за тобою* - Following You
*2007 - *Капли дождя* - Raindrops
*2008 - *Kукaбaррa* - Kukabarra
*2008 - *Тайные желания* - Secret Desires
*2010 - *Только сегодня* - Only Today
*2012 - *Viva, Europe!*
* 2014 – *Voodooman''

### Sìnggels
*2006 - "Двa вікна" - Two Windows
*2007 - "Шaленій" - Go Crazy 
*2009 - "Нещодавно" (Gaitana un Stas Konkin) - Lately
*2012 - "Be My Guest"
*2013 - "Aliens"
*2014 - "Galaxy"
*2020 - "A Paper Plane" (By Aryan King)

## Weblìnks

* Ìn dr Gaitana ìhra offiziälla Websitta (anglisch, ukràinisch, rüssisch)
* ìhr offiziäller YouTube-Kànààl
* 
* 
* 

## Ainzelnoohwiisa